Tolong jelaskan mengenai Sejarah dari Gunungsitoli dalam bahasa nias

Molo'ö mbuku nisura Faondragö Ama Yana Zebua (1996) Kota Gunungsitoli, Sejarah Lahirnya dan Perkembangannya, ni'ofösi Dr. Marinus Telaumbanua, wa töi Gunungsitoli andre tehalö moroi ba Li Melayu, Gunungsitoli, ni'ali moroi ba Hiligatoli. Hiligatoli andre töi hili-hili si so ba Kota Gunungisoli si fadoro ba Hilihati simane ni'ilada iada'a. Töi Hiligatoli tehalö moroi ba döi samösa niha, Toli'ana'a. No sito'ölö ba Danö Niha ba wokaoni töi Niha ba no ni'adogoi'ö. Toli'ana'a andre asese lakaoni ia Katoli. (Na töinia Ucok ba tola lakaoni ia Ka Uco. Fehede ka, wo ali wehede si ba bahasa Indonesia, Si Ucok, te'ali Ka Uco, na ba li Niha to'ölö lasura ia fakhai, Ka'uco).

Haniha Gatoli andre irege töinia labe'e döi hili? Toli'ana'a ma Katoli andre ya'ia ono sia'a moroi khö duada Löchözitölu Zebua. Me mate Gatoli ba lako'o ia ba hili andre fatua lö muhaogö na sa Pelabuhan Luahanou. Me ba da'ö muko'o Gatoli andre, ba niha si so ba da'ö lafotöi hili andrö Hiligatoli. Andrö dania me no ara sa'ae, no labokai Pelabuhan Luahanou göi, ba oi tohare niha soroi ba danö si yefo, sogale. Me lasofu-sofu ira niha Melayu, hadia döi hili soroma-roma moroi ba Luahanou andrö, ba lawa'ö khöra, da'ö Hiligatoli. Andrö dania ira niha sangoguna'ö li Melayu lakaoni Hiligatoli tobali Gunungsitoli.